Nafarroako Parlamentuko Mahaiak, 2022ko urriaren 10ean egindako bilkuran, Eledunen Ba­­tzarrari en­­tzun ondoren, erabaki hau hartu zuen, besteak beste:

**1.** Izapide­­tzeko onar­­tzea Adolfo Araiz Flamarique jaunak aurkeztutako gaurkotasun handiko galdera, Nafarroako Poliziei buruzko azaroaren 19ko 23/2018 Foru Legeak agindutako erregelamendu-garapena gauzatu ahal izateko legezko gaitasunari buruzkoa.

**2.** Nafarroako Parlamentuko Aldizkari Ofizialean argitara dadin agin­­tzea.

**3.** Hurrengo Osoko Bilkuran izapide­­tzea.

Iruñean, 2022ko urriaren 10ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, urriaren 13ko Osoko Bilkuran erantzun diezaioten:

Lehendakaritzako, Berdintasuneko, Funtzio Publikoko eta Barneko Departamentuak behin eta berriro adierazi du ezin duela gauzatu Nafarroako Poliziei buruzko azaroaren 19ko 23/2018 Foru Legeak agindutako erregelamendu-garapena, legezko gaitasuna lortzen ez duen bitartean.

Hori dela-eta, honako hau galdetzen diogu Gobernuari:

Zer jarduketa egin ditu edo eginen ditu Nafarroako Gobernuak Nafarroako Poliziei buruzko azaroaren 19ko 23/2018 Foru Legeak agindutako erregelamendu-garapena gauzatu ahal izateko Estatuko Gobernuari eskatutako legezko gaitasuna lortze aldera, ordainsarien alorreko gairen bat barne hartzen duten erregelamenduei dagokienez bereziki?

Iruñean, 2022ko urriaren 10ean

Foru parlamentaria: Adolfo Araiz Flamarique